Autoria: Genera – Associació en defensa dels drets de les dones

Població a la qual s’adreça: Les persones destinatàries del
projecte es materialitzarien, en sentit ampli, en el conjunt de
la societat. Com a projecte de transformació d’imaginaris
col·lectius i promoció de referents, Les vespasianes apel·la a
tota la comunitat a responsabilitzar-se en la transformació dels
imaginaris estigmatitzants i limitadors per a la sexualitat de
les dones i a combatre la cultura del càstig que afecta
especialment les persones més vulnerables a causa del seu
caràcter especialment selectiu apuntat amb anterioritat a la
justificació del projecte.
En un segon nivell, les persones destinatàries i beneficiàries
serien el conjunt de les dones, sobretot les més joves, ja que el
projecte afavoreix imaginaris i referents nous que amplien les
possibilitats de pensar-se a si mateixes, les seves sexualitats i
les experiències associades a aquestes. Ampliar els imaginaris
sobre la sexualitat, el plaer, el desig, la violència sexual,
etc. potencia la llibertat de les dones i, per tant, millora seva
qualitat de vida i les possibilitats d’explorar i continuar
lluitant per marges cada cop més amplis d’emancipació.
Tot i això, les destinatàries i beneficiàries principals del
projecte són les dones que, a causa de les seves sexualitats
dissidents o existències de gènere no normatives, han estat
històricament estigmatitzades i castigades de formes diverses. En
l’extrem d’aquests càstigs trobem les violacions i les violències
sexuals com a formes de càstig a aquestes dissidències, com a
violències “correctives”. Per tant, combatre l’estigmatització
que pateixen de forma més greu les dones en situacions de
vulneració més important de drets les situa en el centre pel que
fa a qui es pretén beneficiar en aquest projecte.
Respecte de la participació d’aquestes dones en el disseny,
execució i avaluació del projecte, cal destacar que en
participaran en cadascuna de les fases.
En primer lloc, l’entitat Genera està formada per persones
diverses quant al gènere i la sexualitat, però també quant a la
racialització i procedència sociocultural. Per tant, aquesta
diversitat està present des de la fase de disseny col·lectiva de
l’entitat promotora del projecte.
D'altra banda, i respecte de les dones col·laboradores i usuàries
de l’entitat a través d’altres projectes, podrem accedir als seus
sabers i coneixements però també a la seva participació en
l’execució i l’avaluació.
Com hem apuntat en el documental, participaran dones diverses
quant a l’expressió de gènere, la sexualitat, la racialització,
el marc cultural, l’edat i el nivell socioeconòmic, però també
quant als seus àmbits i contextos de procedència: dones de
l’àmbit acadèmic o del pensament en disciplines com
l’antropologia, la psicologia, el dret, la filosofia o la
ciència; dones de l’escena punk o contracultural; dones que
s’ocupen al treball sexual o la pornografia; dones militants de
moviments socials feministes, antiracistes o de classe; entre
d’altres.
A més, al documental, a més de les imatges d’estudi,
s’incorporaran talls de vídeo elaborats per dones diverses en els
seus espais quotidians mitjançant els dispositius posats al seu
abast per part de l’organització.
Finalment, en cadascun dels espais on es presenti el documental,
inclòs el Festival principal, l’acte s’acompanyarà d’un espai de
reflexió i debat col·lectiu on participaran dones amb
experiències històricament estigmatitzades quant a la sexualitat.
Treballadores sexuals, dones trans, treballadores de la
pornografia i l’erotisme, dones racialitzades o que pertanyen a
cultures sexuals estigmatitzades participaran en les
presentacions als diversos espais de la ciutat.
Per acabar, i per facilitar-hi l’accessibilitat des de l’entitat,
es facilitarà l’accés al Festival a persones en situació
d’exclusió o vulneració de drets mitjançant la bonificació del
100 % de l’entrada fins a un màxim del 10 % de públic. La resta
d’actes de presentació i divulgació dels continguts del
documental seran d’accés gratuït per a tota la ciutadania.

Objectius:
OBJECTIU GENERAL

Produir imaginaris nous de la sexualitat femenina que es
contraposin a les normatives patriarcals legitimadores de la
cultura del càstig.

OBJECTIUS ESPECÍFICS

* Reforçar la creació artística i la reflexió des de la
subalternitat entorn de la cultura del càstig i la seva relació
amb la constricció de la llibertat sexual de les dones.
* Promoure espais de participació i pensament per a dones
tradicionalment excloses dels circuits acadèmics i culturals que
recullin experiències i coneixements diversos i divergents quant
a la sexualitat.
* Reflexionar, des de diverses disciplines del coneixement, sobre
la creació de referents simbòlics nous de la sexualitat de les
dones, tot qüestionant els sabers i les epistemologies del poder
androcèntric, blanc i productivista.
* Combatre l’estigmatització de les dones infractores quant a les
normatives hegemòniques de gènere de la feminitat.
* Establir línies d’aliança entre col·lectius de dones i persones
dissidents quant al gènere i la sexualitat d’àmbits de l’escena
musical, la contracultura, els moviments socials i les cultures
subalternitzades o excloses.

ℹ️ Per a més informació consulta la fitxa resum de projecte 
( https://www.decidim.barcelona/rails/active_storage/blobs/eyJfcmFpbHMiOnsibWVzc2FnZSI6IkJBaHBBazFHIiwiZXhwIjpudWxsLCJwdXIiOiJibG9iX2lkIn19--10beb62406bc68291cf87fb354269912abca11b9/LasVespasianas.pdf )